text: نئی دہلی،25اکتوبر،کامرس وصنعت اور شہری ہوابازی کے مرکزی وزیر سریش پربھو نے کہا ہے کہ حکومت ہند نئی زرعی برآمداتی پالیسی کے تحت زراعت پر مبنی خصوصی زون تیار کررہی ہے، جن کا جلد ہی تعارف کرایا جائے گا۔ وہ آج نئی دہلی میں زراعت اور ڈبہ بند خوراک کی مصنوعات کی برآمدات سے متعلق ترقیاتی اتھارٹی (اے پی ای ڈی اے) اور بھارت جرمن کامرس کے ذریعے منعقدہ نامیاتی صنعت پر دنیا کے سب سے بڑی تقریب بائیوفیچ انڈیا کے افتتاح پر تقریر کررہے تھے۔